Lophostemon

Ti Lophostemon ('lophos' – tapingar, 'stemon' – estambre) ket ti henero dagiti 4 a sebbangan ti kankanayon a berde a kayo iti pamilia ti mirtus iti Myrtaceae. Amin dagiti uppat a sebbangan ket patneng iti Australia, nga adda maysa a gumay-at iti Baro a Guinea. Immuna a naipalawag ti henero idi 1830 ngem saan nga adu a nabigbigan aginggana kadagiti tawen ti 1980. Amin dagiti 4 a sebbangan ket dati a naikabil iti kabagian a henero iti Tristania.

Ti kaaduan nga ammo a sebbangan, ti L. confertus ket maysa nga ammo akayo kadagiti adu a tattao nga agtataeng iti igid ti daya nga aplaya ti Australia, a lokal nga ammo a kas brush box. Kankanayon daytoy a naimulmula a kas kayo iti igid ti kalsada, ken saan met a nasayaat a mula iti dayta a rebbeng gapu ta agtubo iti 30 a metro iti katayag ken kankanayon a mapukpukan ti tuktukna gapu ta makasagid kadagiti barut ti koriente.

Dagiti sebbangan ti Lophostemon ket naus-usarda a kas makan a mula babaen dagiti igges ti sumagmamano a sebbangan ti Lepidoptera a mairaman ti Aenetus ligniveren.

Dagiti sebbangan
 Lophostemon confertus (R.Br.) Peter G.Wilson & J.T.Waterh. – (Brush Box, Queensland Box, Brisbane Box) Queensland, New South Wales
 Lophostemon grandiflorus (Benth.) Peter G.Wilson & J.T.Waterh. – (Northern Swamp Box) Queensland, Northern Territory, Western Australia
 Lophostemon lactifluus  (F.Muell.) Peter G.Wilson & J.T.Waterh. – (Milky Box) Northern Territory, Western Australia
 Lophostemon suaveolens (Sol. ex Gaertn.) Peter G.Wilson & J.T.Waterh. – (Swamp Mahogany, Swamp Turpentine, Swamp Box) Queensland, New South Wales, New Guinea

Dagiti nagibasaran 

Myrtaceae